অসমৰ এগৰাকী আগশাৰীৰ চাহ উৎপাদক বিদ্যানন্দ বৰকাকতি নৰ্থ ইষ্টাৰ্ণ টি এছোচিয়েচন ((NETA)ৰ উপদেষ্টা পদত ২০২১-২০২৩ বৰ্ষৰ বাবে বিনা প্ৰতিদ্বন্দ্বিতাৰে নিৰ্বাচিত হৈছে।
আজি গোলাঘাটস্থিত NETA ৰ কাৰ্যালয়ত অনুষ্ঠিত সংঘটনটোৰ সাধাৰণ সভাত বৰকাকতিক উপদেষ্টা পদৰ বাবে নিৰ্বাচিত কৰা হয়।
ইয়াকেলৈ একেৰাহে চাৰিবছৰৰ বাবে বিদ্যানন্দ বৰকাকতি NETA ৰ উপদেষ্টা হিচাবে নিৰ্বাচিত হ'ল।
চাহ উদ্যোগৰ ক্ষেত্ৰত বহু অভিজ্ঞতাৰ অধিকাৰী বৰকাকতি গোলাঘাটৰ মহালক্ষ্মী টি ইষ্টেট আৰু নন্দপুৰ টি ইষ্টেটৰ স্বত্বাধিকাৰসকলৰ মাজৰে এজন।
বৰকাকতি তিনিটা কাৰ্যকালৰ বাবে (২০০৯-২০১৫) NETA ৰ অধ্যক্ষ পদত অধিষ্ঠিত হৈ আছিল।
একেদৰে তেওঁ ২০০৩ চনৰ পৰা ২০০৯ চনলৈ সংগঠনটোৰ উপ-সভাপতিৰ পদ অলংকৃত কৰিছিল। তেওঁ টি বোৰ্ড ইণ্ডিয়াৰ উপ-সভাপতি পদতো কাৰ্যনিৰ্বাহ কৰিছিল।
উল্লেখ্য ১৯৮১ চনত গঠিত NETA হৈছে চাহ উৎপাদকসকলৰ এক সংস্থা।
এই সংস্থাত অসম,নাগালেণ্ড আৰু অৰুণাচলপ্ৰদেশৰ ১৬৩ গৰাকী সদস্য আছে।
NETA ৰ অধ্যক্ষ সুনীল জালানে প্ৰেৰণ কৰা এক প্ৰেছ বিজ্ঞপ্তিত বিদ্যানন্দ বৰকাকতি সংগঠনটোৰ উপদেষ্টা হিচাবে নিৰ্বাচিত হোৱাৰ কথা প্ৰকাশ কৰা হৈছে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
